Τζέικομπ Μαρίνσκυ

Ο Τζέικομπ Άκιμπα Μαρίνσκυ (αγγλ. Jacob Akiba Marinsky, 11 Απριλίου 1918 – 1 Σεπτεμβρίου 2005) ήταν χημικός που ανεκάλυψε με άλλους δύο ερευνητές το χημικό στοιχείο της ύλης προμήθειο.

Ο Μαρίνσκυ γεννήθηκε στο Μπάφαλο και άρχισε τις σπουδές του στο εκεί πανεπιστήμιο σε ηλικία 16 ετώνJacob Marinsky; co-discoverer of promethium, Associated Press, September 9, 2005, παίρνοντας πτυχίο χημείας το 1939.

Κατά τον Β΄ Παγκόσμιο Πόλεμο εργάσθηκε ως χημικός στα εργαστήρια Κλίντον (το σημερινό Εθνικό Εργαστήριο Όουκ Ριτζ) για λογαριασμό του Προγράμματος Μανχάταν (κατασκευής της πρώτης πυρηνικής-«ατομικής» βόμβας), από το 1944 έως το 1946. Το 1945, μαζί με τους Λώρενς Γκλέντενιν και Τσαρλς Ντ. Κορυέλ, απεμόνωσαν το μέχρι τότε μη καταγεγραμμένο στοιχείο της ύλης προμήθειο (ατομικός αριθμός 61, το οποίο από χημικής απόψεως ανήκει στις «σπάνιες γαίες».Reactor Chemistry - Discovery of Promethium , ORNL Review, τομ. 36, No. 1, 2003 Οι Μαρίνσκυ και Γκλέντενιν το παρήγαγαν τόσο με εξαγωγή από προϊόντα πυρηνικής σχάσεως, όσο και από τον βομβαρδισμό νεοδυμίου με νετρόνια.

Ο Μαρίνσκυ ήταν μεταξύ των επιστημόνων του Προγράμματος Μανχάταν που υπέγραψαν το 1945 ένα αίτημα προς την αμερικανική κυβέρνηση να μη χρησιμοποιηθεί η ατομική βόμβα εναντίον της Ιαπωνίας.

Παραπομπές

Κατηγορία:Αμερικανοί χημικοί
Κατηγορία:Χημικοί του 20ού αιώνα